Nädalavahetus möödus taaskord ookeanis hullates. Pean veelkord korrutama, et sellist helesinist merd ning meeletuid laineid võiksin ahmida vist igavesti. Laupäeval sõitsime oma tavapärase kolmese kambana  CapBreton´i randa, mis on Marmandest ligi kahe-, kolmetunnise autosõidu kaugusel Bayonne külje all. Oma üllatuseks taipasime, et tegemist on vaikeseid lapsi ja peresid täis rannaga, mis minu jaoks oli suhteliselt kummaline, sest lained olid lastele kahtlemata liiga suured.